Eesti Hoiupank

AS Eesti Hoiupank oli 1992–1998 Eestis tegutsenud pank.
pisi|260px|Raekoja platsi põhjakülje hooned (Kinga tänav 1) ja Jegorovi maja (Raekoja plats 8)

Aktsiapank Eesti Hoiupank moodustati Eesti Panga Nõukogu 14. aprilli 1992 otsusega NSV Liidu Hoiupanga Eesti osakonna õigusjärglasena. Asutamisel märkis Eesti Hoiupanga kõik aktsiad Eesti Pank. 1992. aasta rahareformi ajal oli Hoiupangas 85% Eesti elanike hoiustest.Eesti Pank. Aastaaruanne (1993). Pangasüsteemi areng 1993. aastal.

Mais 1993 viis Sotsiaalfond pensioni- ja toetusraha kogusummas ligi 1,8 miljardit krooni Sotsiaalpangast Hoiupanka.

19. juunil 1993 omandas Hansapank 1/3 Hoiupanga aktsiatest.

Justiitsministeerium vaidlustas Hoiupanga aktsiakapitali laiendamise ja osalise müügi Hansapangale ning esitas hagi selle tühistamiseks. Hagi esitamise motiiviks oli valitsuse seisukoht, et aktsiate müük pidanuks toimuma Erastamisagentuuri vahendusel avaliku enampakkumise teel. Valitsus loobus edasisest kohtuprotsessist 1994. aastal.

Juunis 1995 sai üheks Hoiupanga omanikuks Euroopa Rekonstruktsiooni- ja Arengupank (EBRD).

19. juunil 1996 müüs Eesti Erastamisagentuur RAS Eesti Kindlustuse 32,2 miljoni krooni eest Hoiupanga Elukindlustuse ASi Grupile. Hoiupanga osalus oli Eesti Kindlustuses 30. juuni 1997 seisuga 85,6%. 1998. aasta esimese kvartali lõpu seisuga oli Eesti Kindlustuse turuosa Eestis 25%.AS Eesti Hoiupank ja AS Hansapank ühinemisaruanne

1996. aasta juulis teatas Hoiupank, et ostab Iisraeli riigile kuuluvalt ettevõttelt TAAS Military Industries üles Eesti valitsuse poolt Iisraeli relvaostu rahastamiseks välja antud võlakirjad.

Septembris 1996 liitus Hoiupangaga Eesti Tööstuse ja Ehituse Kommertspank.

Detsembris 1996 müüs Hansapank 12,5% Hoiupanga aktsiatest Rootsi Swedbankile ja juuliks 1997 suurenes Swedbanki osalus 19,9%-ni.
+Tabel 1. Hoiupanga aktsionärid seisuga 24. august 1995 Raidla, P. Eesti kapitali ausammas : Hansapanga asutajate lugu. Tallinn, 2007. ISBN 9789949434145 Aktsionär  Aktsiate arv  Osalus (%) Eesti Pank  3 200 000  34,4 Hansapank  2 800 000  30,1  EBRD  2 800 000  30,1 Hoiupanga töötajad  500 000  5,4 Kokku  9 300 000  100

1996. aasta lõpus asutati 40% Hoiupanga osalusega AS IMG Konsultant, mille peamised tegevusalad on maksukonsultatsioonid, maksufaktooring ja maksukoolitus.

30. septembril 1997 ostis Eesti Hoiupank Moskvas tegutseva FABA Panga.

1998. aasta jaanuaris algasid Hansapanga ja Eesti Hoiupanga ühinemisläbirääkimised. Sama aasta märtsis ostis Hoiupank Latvijas Zemes Banka. 

14. juulil 1998 lõpetati Hoiupanga tegevuslitsents ja 20. juulil 1998 tehti äriregistrisse ASi Hansapank kohta kanne ühinemisest ASiga Eesti Hoiupank, mis tähistas ühinemise juriidilist lõpuleviimist.

+ Tabel 2. Hoiupanga aktsionärid seisuga 31. detsember 1997  Aktsionär  Aktsiate arv  Osalus (%) Swedbank  3 881 090  19,90 EBRD  2 300 000  11,79 Hoiupanga Töötajate AS  1 500 000  7,69 Merita Bank Ltd. kliendid  1 454 661  7,46 Eesti Pank  1 028 933  5,28 Bank of Bermuda (Guernsey) Ltd. kliendid  585 077  3,00 Muud aktsionärid kuni 5% osalusega  8 750 239  44,87 Kokku  19 500 000  100

 Viited 

 Kirjandus 
 Raidla, P. Eesti kapitali ausammas : Hansapanga asutajate lugu. Tallinn, 2007. ISBN 9789949434145

 Välislingid 
 Eesti Hoiupanga Registreerimisprospekt
 AS Eesti Hoiupank ja AS Hansapank ühinemisaruanne
 Argo Ideon "Vichmann eitab koerustükke aktsiatega" Postimees, 22. mai 1998
 Argo Ideon "Hoiupank on surnud. Elagu hoiupank.com!" Eesti Ekspress, 3. juuli 2003

Kategooria:Eesti pangad
Kategooria:Eesti endised ettevõtted